CELEX: 62017CN0287
Language: sk
Date: 2017-05-19 00:00:00
Title: Vec C-287/17: Návrh na začatie prejudiciálneho konania, ktorý podal Okresní soud v Českých Budějovicích (Česká republika) 19. mája 2017 – Česká pojišťovna a.s./WCZ spol. s r.o.

14.8.2017   
            
            
               SK
            
            
               Úradný vestník Európskej únie
            
            
               C 269/3
            
         Návrh na začatie prejudiciálneho konania, ktorý podal Okresní soud v Českých Budějovicích (Česká republika) 19. mája 2017 – Česká pojišťovna a.s./WCZ spol. s r.o.
   (Vec C-287/17)
   (2017/C 269/05)
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Okresní soud v Českých Budějovicích
   
      Účastníci konania pred vnútroštátnym súdom
   
   
      Žalobkyňa: Česká pojišťovna a.s.
   
      Žalovaná: WCZ spol. s r.o.
   
      Prejudiciálna otázka
   
   Má sa článok 6 ods. 1 a 3 smernice Európskeho parlamentu a Rady 2011/7/EÚ (1) o boji proti oneskoreným platbám v obchodných transakciách vykladať v tom zmysle, že ukladá súdu povinnosť priznať úspešnému žalobcovi v spore o zaplatenie pohľadávky z obchodnej transakcie vymedzenej v článku 3 alebo článku 4 uvedenej smernice sumu 40 eur (alebo ekvivalent v národnej mene) a zároveň náhradu trov súdneho konania, a to vrátane náhrady nákladov na upomínanie žalovaného pred podaním žaloby vo výške stanovenej procesnými predpismi členského štátu?
   
      (1)  Ú. v. EÚ L 48, 2011, s. 1.